ลักษณะร้าน + บรรยากาศ 
ร้าน ญาตำแซ่บบส์ เป็นร้านขายอาหารอีสานและตามสั่ง ริมทาง โดนร้านจะอยู่ใกล้ทางเข้าสวนหลวง ร.9 แวะกินก่อนเข้าไปเดินเล่นได้เลย
โดยร้านจะเป็นร้านแผงลอยเล็กๆ นั่งอยู่ริมฟุตบาท อาหหาศดี เพราะแถวนั้นโปร่งโล่งและสบายตา สั่งอาหารไม่นานก็ได้กินละ

ที่ตั้งร้าน
ร้านอยู่ใกล้กับประตูทางเข้าสวนหลวงร.9 (หากเข้ามาจากทางถนนศรีนครินทร์)

เมนูเด่นและราคาโดยประมาณ
เมนูของร้านก็จะเน้นขายอาหารอีสานเป็นหลัก และมีพวกเมนูอาหารตามสั่งให้เลือกกินเป็นทางเลือกด้วย
ราคาอาหารต่อจานนั้นก็จะตกอยู่ที่ราวๆ 30-50 บาทเป็นส่วนมาก

เมนูเด็ดที่กินวันนี้
วันนี้ผมกิน 3 เมนูด้วยกัน เริ่มด้วยส้มตำไทย ที่ร้านตำออกมาได้รสเผ็ดแซ่บอร่อย ตัวมะละกอกรอบใหม่ กุ้งแห้งตัวกลางๆเนื้อแน่นรสเค็มนิดๆ กินรวมๆกันแล้ว OK เลย
จานที่สองเป็นต้มแซ่บเนื้อ ทางร้านทำมาให้รสคล้ายๆกับต้มยำน้ำใสหน่อยๆ กินแล้วได้รสเผ็ดกับเปรี๊ยวไปพร้อมๆกัน ซดกินแล้วคล่องคอ เนื้อมีทั้งแบบนุ่มและแบบเหนียวปนๆกัน
จานสุดท้ายเป็นเมนูน้ำตกคอหมูย่าง ทำออกมาได้รสชาติเข้มข้นอร่อยเลย ตัวงาที่เอามาผสมๆกันก็ใส่มาเยอะอร่อยดี มีรสหวานเผ็ดเข้ม และเนื้อหมูก็นุ่มหวานอร่อยเลยทีเดียว

สรุปโดยรวม (เต็ม 10)
ให้ 7 คะแนนครับ เพราะรสชาติโดยรวม OK ราคาไม่แพงมาก สั่งกินได้เพลินๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  27 / 12 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
